เคยเป็นกรดไหลย้อนเมื่อก่อนมีน้ำเปรี้ยวขึ้นปากกับจุกคอแต่อาการพวกนั้นหายไปแล้วเพราะไปหากินยา แต่อาการหายใจไม่อิ่มบางทีแน่นอกยังไม่หายครับ เป็นภูมิแพ้ตั้งแต่เด็กด้วยครับ ผมอายุ13ปีครับ
สวัสดีค่ะ กรดไหลย้อนเป็นโรคที่มีกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม ผู้ป่วยมักมีอาการไอ กลืนลำบาก แน่นอก แสบร้อนกลางอก โดยอาการจะเป็นๆหายๆได้ตลอดการรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นการที่โรคจะกำเริบหรือไม่ หรือกำเริบบ่อยแค่ไหนขึ้นกับการปฎิบัติตัวเป็นสำคัญค่ะ หากตอนนี้มีอาการเป็นมาก ปรับพฤติกรรมเองแล้วไม่ดีขึ้น ควรกลับไปพบแพทย์เพื่อตรวจซ้ำ และหากมีอาการหายใจไม่อิ่ม แน่นอกเยอะ อาจจะต้องหาสาเหตุอื่นๆร่วมด้วยเช่นการติดเชื้อในทางเดินหายใจ หรือโรคหัวใจ แต่ในคนอายุน้อยก็เป็นไปได้น้อยค่ะ